

**VÝZVA NA PREDLOŽENIE PONUKY V RÁMCI ZADÁVANIA KONKRÉTNEJ ZÁKAZKY S POUŽITÍM DYNAMICKÉHO NÁKUPNÉHO SYSTÉMU** **PN01\_2025**

V súlade s § 61 ods. 3 zákona č. 343/2015 Z. z. o verenom obstarávaní a o zmene a doplnení niektorých zákonov v znení neskorších predpisov (ďalej len „zákon o verenom obstarávaní“ v príslušnom gramatickom tvare) Vás týmto obstarávateľská organizácia: Dopravný podnik Bratislava, akciová spoločnosť, so sídlom: Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka č. 607/B v rámci zriadeného DNS s názvom: „Pneumatiky, protektory, disky“

**vyzýva na predloženie ponuky**

v rámci konkrétnej zákazky s názvom: „**Pneumatiky, protektory, disky PN01\_2025**“, zadávanej s použitím dynamického nákupného systému v rámci systému JOSEPHINE, ktorého oznámenie o vyhlásení verejného obstarávania bolo zverejnené dňa 31.12.2021 v Úradnom vestníku EÚ pod č. 2021/S 255-676383 a dňa 03.01.2022 vo Vestníku verejného obstarávania č. 001/2022 pod zn. 00016 – MUT.

1. **Odkaz na internetovú adresu, na ktorej sú súťažné podklady a táto výzva na predkladanie ponúk v rámci zadávania konkrétnej zákazky s použitím dynamického nákupného systému podľa § 43 ods. 1 zákona o verejnom obstarávaní dostupné:**

[**https://josephine.proebiz.com/sk/tender/67987/summary**](https://josephine.proebiz.com/sk/tender/67987/summary)

[**https://www.uvo.gov.sk/vyhladavanie-zakaziek/detail/dokumenty/436184**](https://www.uvo.gov.sk/vyhladavanie-zakaziek/detail/dokumenty/436184)

1. **Identifikátor zadávanej konkrétnej zákazky s použitím dynamického nákupného systému**

67987

1. **Odkaz na dokument, v ktorom sú uvedené doklady vyžadované na preukázanie splnenia podmienok účasti**

Podmienky účasti ako i spôsob ich preukázania sú uvedené v oznámení o vyhlásení verejného obstarávania a v súťažných podkladoch.

1. **Predmet zákazky**
	1. **Názov konkrétnej zákazky zadávanej s použitím dynamického nákupného systému**

Pneumatiky, protektory, disky PN01\_2025

**Evidenčné číslo**

DNS NL 5/2021

Výzva PN01/2025

* 1. **Druh konkrétnej zákazky zadávanej s použitím dynamického nákupného systému**

Tovar

* 1. **Číselný kód pre hlavný predmet a doplňujúce predmety konkrétne zákazky zadávanej s použitím dynamického nákupného systému z Hlavného slovníka, prípadne alfanumerický kód z Doplnkov ho slovníka Spoločného slovníka obstarávania (CPV)**

Hlavný predmet: Hlavný slovník: Doplnkový slovník:

34913200-2 Protektorované pneumatiky, 19513100-6 Pneumatiky z kordových textílií, 34351100-3 Pneumatiky pre motorové vozidlá, 34352100-0 Pneumatiky pre nákladné vozidlá, 34352200-1 Pneumatiky pre autobusy

* 1. **Podrobné vymedzenie (špecifikácia) predmetu konkrétnej zákazky zadávanej s použitím dynamického nákupného systému, technické požiadavky:**

Protektorované pneumatiky na všetky nápravy vozidiel M3. Ponúknuté pneumatiky musia byť protektorované studenou technológiu, musia mať celoročný univerzálny vodiaci dezén s označením M+S, 3PMSF a celoročný záberový dezén s označením M+S, 3PMSF, vhodný pre hromadnú mestskú dopravu, musia byť použiteľné na všetky nápravy vrátane riadených a hĺbka hlavných dezénových drážok musí byť minimálne 15 mm. Vek prvýkrát protektorovanej kostry nesmie byť starší ako 5 rokov. Protektorované pneumatiky požadujeme dodať na kostrách maximálne 4 značiek, ktoré sú schopné plniť kilometrové priebehy v priemere 60 000 km. Protektory musia byť na boku kostry označené individuálnym číslom protektoru, na boku protektorovacieho pásu označenie typu a výrobcu behúňa, aby bolo zrejmé, že dodaný typ protektoru bude totožný s uvedeným v ponuke.

**Bližšia špecifikácia konkrétnych protektorovaných pneumatík na kostre objednávateľa a kostre dodávateľa je uvedená v prílohe č. 1A a v prílohe č. 1B tejto výzvy na predloženie ponuky – Špecifikácia predmetu zákazky PN01 a Špecifikácia predmetu zákazky PN01 s určením cien**.

Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie.

* 1. **Predpokladaná hodnota konkrétnej zákazky zadávanej s použitím dynamického nákupného systému**

454 122,86 EUR bez DPH

* 1. **Miesto dodania predmetu konkrétne zákazky zadávanej s použitím dynamického nákupného systému**

 hlavný sklad Objednávateľa na adrese: Vajnorská 124, 831 04 Bratislava.

* 1. **Lehota dodania predmetu konkrétnej zákazky zadávanej s použitím dynamického nákupného systému**

Dodávateľ sa zaväzuje dodať Tovar včas a riadne na Miesto plnenia v lehote najneskôr **do 7 (siedmich) pracovných dní odo dňa doručenia objednávky v súlade s článkom 2.3. Zmluvy**

* 1. **Jazyk, v ktorom možno predkladať ponuku**

Ponuky sa predkladajú v slovenskom alebo českom jazyku.

* 1. **Požadované zábezpeky a záruky**

Neuplatňuje sa.

* 1. **Osobitné podmienky**
* úspešný uchádzač (dodávateľ) sa zaväzuje vykonať na každej dodanej kostre nedeštruktívnu hĺbkovú kontrolu celej kostry (od pätky k pätke) pred protektorovaním na strojnom zariadení a protektorovať iba vyhovujúce kostry. Úspešný uchádzač (dodávateľ) je povinný doručiť záznam z vykonanej nedeštruktívnej kontroly kostier odberateľa, ktoré označí ako nevhodné na protektorovanie a následne vyradí. Na ostatné dodané protektorované pneumatiky predloží tento záznam len v prípade reklamácie. Záznam z takto vykonanej nedeštruktívnej hĺbkovej kontroly doručí v elektronickej forme na pamäťovom médiu (CD a pod.). Záznam musí byť identifikovateľný s konkrétnou pneumatikou. Pred odobratím kostier na likvidáciu treba navrhnúť spôsob ich označenia tak, aby nemohlo dôjsť k ich opätovnému protektorovaniu. Úspešný uchádzač (dodávateľ) sa zaručuje, že protektorované pneumatiky majú celoročný univerzálny vodiaci dezén s označením 3PMSF a celoročný záberový dezén s označením M+S, 3PMSF vhodný na všetkých nápravách pre mestskú prevádzku (uchádzač doplní značku dezénu).

 - obstarávateľská organizácia požaduje dodať 2 druhy dezénu:

 a)  vodiaci univerzálny, určený na všetky nápravy

 b)  záberový dezén určený na hnaciu nápravu

* hĺbka hlavných dezénových drážok pri oboch ponúkaných dezénoch je min. 15 mm.
* úspešný uchádzač (dodávateľ) zaručí, že vek ojazdenej pneumatiky (kostry) dodávateľa, prvý krát protektorovanej na riadenú nápravu, nie je starší ako 4 roky a vek dodanej kostry na ostatné nápravy nie je starší ako 5 rokov, obnovené pneumatiky sú protektorované studenou technológiou.
* úspešný uchádzač (dodávateľ) sa zaväzuje opravovať mechanicky poškodené pneumatiky, opotrebované pneumatiky a neopraviteľne poškodené pneumatiky odoberať a ekologicky likvidovať.
* úspešný uchádzač (dodávateľ) sa zaväzuje zabezpečiť dodávku a zloženie nových (protektorovaných) pneumatík a naloženie a odvoz opotrebovaných pneumatík vlastnou dopravou.

* uchádzač (výrobca/dovozca) predloží vo svojej ponuke certifikát protektorovaného plášťa výrobku alebo vyhlásenie o zhode výrobku s technickými špecifikáciami (originál alebo kópia dokladu podpísaná oprávnenou osobou)
* uchádzač predloží vo svojej ponuke opis aj fotografie predmetu obstarania pre celoročný záberový a univerzálny vodiaci dezén.
* uchádzač predloží vo svojej ponuke aj grafické výstupy s podrobným popisom a vysvetlením spôsobu vyhodnotenia  nedeštruktívnej hĺbkovej kontroly pneumatiky od pätky k pätke
* uchádzač predloží vo svojej ponuke podrobný popis zariadenia, na ktorom bude vykonávaná nedeštruktívna hĺbková kontrola protektorovaných pneumatík

* uchádzač vo svojej ponuke predloží Certifikát systému riadenia kvality alebo vykonané opatrenia na zabezpečenie kvality.

 Uvedené v prílohe č. 1A Špecifikácia predmetu zákazky PN01

* 1. **Lehota viazanosti ponuky**

3 mesiace

1. **Typ zmluvného vzťahu**

Rámcová dohoda na dodanie tovaru

1. **Obsah ponuky**
	1. Návrh na plnenie kritéria - Vyplnený záväzný návrh na plnenie v systéme JOSEPHINE

**Zákazka nie je rozdelená na časti. Uchádzač predloží ponuku na celý predmet zákazky, špecifikované v informačnom systéme JOSEPHINE**

* 1. Za predloženú ponuku sa nepovažuje ponuka poslaná prostredníctvom Komunikácie, nakoľko informačný systém JOSEPHINE takúto ponuku neakceptuje. **Ponuka sa predkladá prostredníctvom záložky Ponuky/žiadosti.**
1. **Pomocné dokumenty na vyhodnotenie ponúk**
	1. Za účelom vyhodnotenia ponúk uchádzač vloží do informačného systému JOSEPHINE nasledovné dokumenty:

● Vyplnenú prílohu č.1B tejto výzvy na predloženie ponuky – Špecifikácia predmetu zákazky PN01 s určením cien, v ktorej uchádzač doplní:

* jednotkovú cenu položky,

- celkovú cenu položky (jednotková cena x množstvo)

 Uchádzačom vyplnená vyššie uvedená príloha bude podpísaná osobou oprávnenou konať za uchádzača a nahratá vo formáte pdf a súčasne aj vo formáte (.xls). Príloha č. 1 tejto výzvy na predloženie ponuky – Špecifikácia predmetu zákazky PN01

* Prílohu č. 2 – Čestné vyhlásenie uchádzača
* ak ponuku nevypracoval sám uvedie údaje o osobe, ktorej služby alebo podklady pri vypracovaní ponuky uchádzač využil podľa bodu 20.5 súťažných podkladoch.
* Vzor čestného vyhlásenia je uvedený v prílohe č. 2 tejto výzvy na predloženie ponuky.
* Prílohu č. 4 – Rámcovú dohodu na dodanie tovaru v jej nepodpísanej verzii (t.j. vo verzii MS WORD) . V texte rámcovej dohody uchádzač **doplní** informácie, ktoré je v zmysle inštrukcií potrebné zo strany uchádzača upresniť.
* Prílohu č. 5 – Čestné vyhlásenie podľa § 32 ods. 1 písm. a)
* uvedené čestné vyhlásenie je nutné priložiť do ponuky z dôvodu, že:
	+ dňa 01.08.2024 nadobudol účinnosť zákon 179/2024 Z. z., ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej ako „**Novela ZVO**“),
	+ pre zaradenie záujemcu do DNS bolo potrebné, aby záujemca preukázal splnenie podmienky účasti podľa § 32 ods. 1 písm. a) zákona o verejnom obstarávaní (ďalej ako „**Podmienka účasti**“),
	+ Novela ZVO s účinnosťou od 01.08.2024 Podmienku účasti modifikovala nasledovne:

*„§ 32 ods. (7) ZVO*

*Podmienky účasti podľa odseku 1 písm. a) musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi alebo obstarávateľovi predložením čestného vyhlásenia alebo vyhlásenia podľa odseku 5, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety.*

*§ 32 ods. (8) ZVO*

*Za osobu podľa odseku 7 sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba podľa odseku 7*

1. *vlastní väčšinu akcií alebo väčšinový obchodný podiel u uchádzača alebo záujemcu,*
2. *má väčšinu hlasovacích práv u uchádzača alebo záujemcu,*
3. *má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo*
4. *má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.“*
* certifikát protektorovaného plášťa výrobku alebo vyhlásenie o zhode výrobku s technickými špecifikáciami (originál alebo kópia dokladu podpísaná oprávnenou osobou)
* opis aj fotografie predmetu obstarania pre celoročný záberový a univerzálny vodiaci dezén
* grafické výstupy s podrobným popisom a vysvetlením spôsobu vyhodnotenia nedeštruktívnej hĺbkovej kontroly pneumatiky od pätky k pätke
* podrobný popis zariadenia, na ktorom bude vykonávaná nedeštruktívna hĺbková kontrola protektorovaných pneumatík
* Certifikát systému riadenia kvality alebo vykonané opatrenia na zabezpečenie kvality.
1. **Lehota na predkladanie ponúk**

Lehotu na predkladanie ponúk obstarávateľská organizácia stanovila do 16.06.2025, 09:00 hod. miestneho času.

1. **Adresa, na ktorú sa ponuky predkladajú**

<https://josephine.proebiz.com/sk/tender/67987/summary>

1. **Lehota na otváranie ponúk**

Lehotu na otváranie ponúk obstarávateľská organizácia stanovila na 16.06.2025, 09:30 hod. miestneho času.

Ponuky sa otvárajú spôsobom a za podmienok uvedeným v bode 29 súťažných podkladov.

1. **Relatívna váha kritéria/jednotlivých kritérií na vyhodnotenie ponúk alebo zostupné poradie dôležitosti kritérií, ak nie je/nie sú uvedené v oznámení o vyhlásení verejného obstarávania alebo v súťažných podkladoch**

Presnejšia formulácia kritérií na vyhodnotenie ponúk je uvedené v prílohe č. 3 tejto výzvy na predloženie ponuky.

1. **Ďalšie potrebné informácie**
	1. Uchádzač môže predložiť len jednu ponuku. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v tejto výzve a v súťažných podkladoch.
	2. Ponuka je vyhotovená elektronicky a vložená do informačného systému JOSEPHINE umiestnenom na webovej adrese https://josephine.proebiz.com/ Elektronická ponuka sa vloží vyplnením ponukového formulára a vložením požadovaných dokladov a dokumentov v informačnom systéme JOSEPHINE umiestnenom na webovej adrese <https://josephine.proebiz.com/> .
	3. Žiadame uchádzačov, aby pri vkladaní svojej ponuky boli obozretní, a skontrolovali, či ponuku vkladajú skutočne k výzve prostredníctvom informačného systému Josephine.
	4. Ponuky doručené obstarávateľskej organizácii po lehote uvedenej v bode 8 tejto výzvy nebudú vyhodnocované.
	5. Ponuky predložené v stanovenej lehote budú archivované obstarávateľskou organizáciou, ich obsah a informácie budú použité výlučne len na výber partnera.
	6. Obstarávateľská organizácia si vyhradzuje právo zrušiť zadávanie zákazky alebo jej časti a neuzatvoriť zmluvu/vystaviť objednávku so žiadnym z uchádzačov v prípade, ak nebolo predložených viac ako dve ponuky alebo ak navrhované ceny v predložených ponukách budú presahovať predpokladanú hodnotu konkrétnej časti zákazky zadávanej s použitím dynamického nákupného systému uvedenú v tejto výzve.

V Bratislave dňa 28.05.2025

 **Prílohy:**

1. A Špecifikácia predmetu zákazky\_PN01\_2025

B Špecifikácia predmetu zakazky\_PN01\_2025 s určením cien

1. Čestné vyhlásenie
2. Kritérium/jednotlivé kritériá na vyhodnotenie ponúk, pravidlá jeho/ich uplatnenia.
3. Rámcová dohoda na dodanie tovaru

5. Čestné vyhlásenie podľa § 32 ods 1 písm. a)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dopravný podnik Bratislava, akciová spoločnosť**

JUDr. Barbora Notová

 vedúca odboru právnych služieb a verejného obstarávania

Príloha č. 1A Špecifikácia predmetu zákazky

Špecifikácia predmetu zákazky tvorí samostatnú časť tejto výzvy na predloženie ponuky.

Príloha č. 1B Špecifikácia predmetu zákazky s určením cien

Špecifikácia predmetu zákazky s určením cien tvorí samostatnú časť tejto výzvy na predloženie ponuky.

Príloha č. 2 Čestné vyhlásenia záujemcu

Čestné vyhlásenia záujemcu tvorí samostatnú časť tejto výzvy na predloženie ponuky.

 Príloha č. 3 Kritérium/jednotlivé kritériá na vyhodnotenie ponúk, pravidlá jeho/ich uplatnenia

**KRITÉRIUM NA VYHODNOTENIE PONÚK**

**A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Ponuky sa vyhodnocujú na základe kritéria na vyhodnotenie ponúk**

„Najnižšia cena za dodanie požadovaného predmetu zákazky v EUR bez DPH“

Komisia na vyhodnotenie ponúk prostredníctvom systému JOSEPHINE automatizovaným spôsobom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) vyhodnotí ponuky uchádzačov predložené na konkrétnu zákazku zadávanú v rámci dynamického nákupného systému, ktoré neboli vylúčené, podľa kritéria na vyhodnotenie ponúk (ďalej len „kritérium“) určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch, resp. na základe presnejšej formulácie kritéria (ak je to potrebné), uvedenej vo výzve na predkladanie ponúk na konkrétnu zákazku zadávanú v rámci dynamického nákupného systému.

**Kritérium na vyhodnotenie ponúk:** „Najnižšia cena za dodanie požadovaného predmetu zákazky v EUR bez DPH“

Uchádzačom predložený návrh na plnenie tohto kritéria musí byť zaokrúhlený na dve desatinné miesta.

Jediným kritériom na vyhodnotenie ponúk predložených na konkrétnu zákazku zadávanú v rámci dynamického nákupného systému je najnižšia navrhovaná cena za dodanie požadovaného predmetu zákazky v EUR bez DPH.

Všetky ceny uvedené v ponuke uchádzača podľa výzvy na predkladanie ponúk musia byť zaokrúhlené na dve desatinné miesta.

**Pravidlá na uplatnenie kritéria:**

„Najnižšia cena za dodanie požadovaného predmetu zákazky v EUR bez DPH“

Systém JOSEPHINE automatizovane označí ponuku predloženú na konkrétnu zákazku zadávanú v rámci dynamického nákupného systému s najnižšou cenou za prvú, ponuku predloženú na konkrétnu zákazku zadávanú v rámci dynamického nákupného systému s druhou najnižšou cenou za druhú, ponuku predloženú na konkrétnu zákazku zadávanú v rámci dynamického nákupného systému s tretou najnižšou cenou za tretiu, atď. Ponuku uchádzača predloženú na konkrétnu zákazku zadávanú v rámci dynamického nákupného systému, ktorú systém JOSEPHINE automatizovane vyhodnotil podľa predmetného kritéria za prvú, t. j. úspešnú ponuku odporučí komisia na vyhodnotenie ponúk, obstarávateľskej organizácii prijať.

Obstarávateľská organizácia stanovuje pre prípad zhody ponúk uchádzačov rozhodné kritérium, ktoré stanoví, ktorá ponuka je úspešnou.

Obstarávateľská organizácia stanovila nasledovné rozhodné kritérium, ktoré sa uplatní vzostupnom poradí v prípade, že predchádzajúce rozhodné kritérium je zhodné:

1. V prípade, ak viaceré ponuky budú obsahovať rovnakú ponuku – rovnakú cenu, pri určení poradia ponúk obstarávateľská organizácia uprednostní uchádzača, ktorého ponuka bola elektronicky predložená ako prvá.

 Príloha č. 4 Rámcová dohoda na dodanie tovaru

Rámcová dohoda na dodanie tovaru tvorí samostatnú časť tejto Výzvy

 Príloha č. 5 Čestné vyhlásenie podľa § 32 ods. 1 písm. a)

 Čestné vyhlásenie podľa § 32 ods. 1 písm. a) tvoria samostatnú časť tejto Výzvy